text: Bendt - en klog lama
  07 februar 2010 kl. 10.08
  I Tørsbøl bor Bendt - Bendt er en lama med usædvanlige evner. Han kan nemlig selv lukke døre op og i.
  Lama Bendt bor hos Ann Olsen i Tørsbøl ved Gråsten sammen med nogle ponyer.
  Og selv om lamaer har det fint med kulde, så savnede Bendt måske selskab forleden: I hvert fald lukkede han døren op ind til hestestalden og gik indenfor.
  Ann Olsen forstod ikke, hvordan Bendt var kommet ind - men da han snart efter gentog kunststykket efter at være blevet lukket ud i kulden, ja så var Ann Olsen klar med kameraet i sin mobiltelefon.
  Bendt er faktisk i stand til at tage fat i dørhåndtaget og lukke sig ind - mød Bendt og se videoen i TV SYD søndag.
  